इस मामले में डीआईजी की गारद को महीने भर निलंबित किया गया था। बाद में उनकी बर्खास्तगी की प्रक्रिया शुरू हो गई थी। महानगर में हुए दंगे के कारण इस प्रक्रिया को रोक दिया गया था। बाद में धारा 14(1) के तहत जांच तत्कालीन एसपी सिटी पीयूष श्रीवास्तव ने की थी। एसपी सिटी ने हेड कांस्टेबल रमेश चंद्र, प्रदीप तोमर, ड्राईवर जयवीर व धर्मपाल, कांस्टेबल दिलीप सिंह व विक्रम कुमार की बर्खास्तगी की संस्तुति की थी। जबकि फोटोग्राफर कांस्टेबल सुरेंद्र सिंह के पास रायफल न होने की बात कहते हुए उसे बरी कर दिया गया था। इनमें से रमेश चंद्र तो अक्टूबर में ही रिटायर हो चुका है। चुनाव आने के बाद मामला ठंडे बस्ते में चला गया था।